ઠંડીની સીઝનમાં સવારે ઊઠીને આદું-ફુદીનો નાખીને બનાવેલી મસાલેદાર ચા માત્ર ઠંડી જ નથી ઉડાડતી, શરીરમાં ક્યાંય પણ વાયુ કે પાચનને લગતા પ્રૉબ્લેમ્સ હોય તો એને પણ બાય-બાય કરી દે છે. શિયાળાને તબિયત બનાવવાની સીઝન કહેવાય છે, કેમ કે ચોમાસા અને ઉનાળામાં વાતાવરણની અસરને કારણે પાચકાગ્નિ મંદ રહે છે અને એને કારણે પાચનને લગતી સમસ્યાઓ વધારે રહે છે, જ્યારે શિયાળામાં પાચનાગ્નિ તેજ હોવાથી પાચનની સમસ્યાઓ ઓછી થાય છે. ચોમાસા અને ઉનાળામાં તબિયત નરમ-ગરમ રહ્યા જ કરતી હોય તો શિયાળો એવી સીઝન છે જેમાં શરીરની રોગપ્રતિકારક શક્તિ વધારીને મસ્ત તબિયત બનાવી શકાય છે.